พยากรณ์เตือนประชาชนเฝ้าระวังโรคและภัยสุขภาพปี 2565 โดยเฉพาะไข้หวัดใหญ่
นพ.โอภาส การย์กวินพงศ์ อธิบดีกรมควบคุมโรค กล่าวว่า นอกจากโรคโควิด -19 แล้ว ยังมีโรคและภัยสุขภาพอื่นที่คุกคามคนไทย ประเทศไทย โดยปี 2564 ไทยพบผู้จากโรคไข้มาลาเรีย (ไข้จับสั่น) 2,893 ราย โรคเท้าช้างที่หายไปนานมาแล้วแต่ปีที่แล้วพบผู้ป่วย 83 ราย เช่นเดียวกับโรคเรื้อน พบผู้ป่วย 2,893 ราย ทั้ง 3 โรคเป็นโรคสำคัญในอดีตที่เคยมีผู้ป่วยนับแสนแต่ปัจจุบันไม่พบผู้เสียชีวิตจาก 3 โรคนี้แล้ว จึงบรรจุอยู่ในสถานะจะกำจัดให้หมดจากประเทศไทย ส่วนโรคไข้เลือดออก ปีที่แล้วจากที่คนอยู่บ้านมากขึ้น มีเวลากำจัดลูกน้ำยุงลายในบ้านทำให้ยอดผู้ป่วยลดลงไปมากสุดในรอบหลายสิบปี จากเดิมพบป่วยเป็นแสนต่อปี ปีที่ผ่านมาพบป่วยเพียง 9,956 ราย เสียชีวิตเพียง 6 ราย โรควัคโรค ปีที่แล้วพบป่วย 105,000 ราย เสียชีวิต  10,000 ราย โรควัณโรคเป็นโรคติดต่อสำคัญ องค์การอนามัยโลกเคยจัดให้ประเทศไทยเป็น ประเทศ 1 ใน 14 ประเทศที่มีที่มีความชุกของโรคสูงโรค มีปัญหาวัณโรควัณโรคดื้อยาและวัณโรคที่ติดเชื้อ HIV สูง แต่ล่าสุดได้ปลดไทยออกแล้วถือเป็นเรื่องดี ทั้งไข้เลือดออกและวัณโรค ถือว่าปีที่ผ่านมาไทยควบคุมได้ดี อย่างไรก็ตาม กรมคบคุมโรค ได้มีการพยากรณ์โรคและภัยสุขภาพที่สำคัญปี 2565 ว่าโรคสำคัญที่กล่าวมาๆ จะกลับมามีสถานการณ์ระบาดเพิ่มขึ้นจากการผ่อนคลายมาตรการดูแล ตามสถานการณ์โควิดที่จะดีขึ้นในปีนี้ รวมถึงโรคไข้หวัดใหญ่ที่ปีก่อนพบป่วย 10,698 ราย ปี 2565 นี้คาดว่าจะมีผู้ป่วยเพิ่มขึ้น 2 เท่า ในช่วงปลายฝนต้นหนาว เพราะคาดกลางปีเป็นต้นไปคนจะเริ่มลดการใส่หน้ากากอนามัยที่ป้องกันโควิดและเคยช่วยป้องกันไข้หวัดใหญ่ลง และจากการผ่อนคลายมาตรการสังคมและเศรษฐกิจที่จะเพิ่มขึ้นต่อเนื่อง จะทำให้เกิดการเคลื่อนย้ายของประชาชนเดินทางไปท่องเที่ยวตามที่ต่างๆ อาจทำให้พบผู้ป่วยโรคมาลาเรีย ที่ถือเป็นโรคประจำถิ่นเพราะรู้แน่ว่าระบาดแถบชายแดนตามพื้นที่ป่าและรู้ว่ามียุงก้นป่อง เป็นพาหะ จึงคาดการณ์ได้ว่าปีนี้จะพบมากขึ้น 2 ช่วงคือ ช่วงเดือนธันวาคม-มกราคม และอีกช่วงคือ ช่วงฤดูฝน โรคไข้เลือดออกก็คาดจะเพิ่มขึ้นเช่นกัน ในปีนี้คาดจะมีผู้ป่วยสูงสุดช่วงเดือนกรกฎาคม ซึ่งไทยพบผู้เสียชีวิตจากไข้เลือดออกรายแรกของปีนี้แล้วเป็นผู้ใหญ่ เพราะเรามัวแต่กลัวโควิดจนลืมคิดถึงโรคไข้เลือดออก ดังนั้นเมื่อป่วย จึงไปซื้อยาพวกแอสไพรินมากินจะยิ่งทำให้เลือดออกและเสียชีวิต นอกจากนี้ ยังขอให้เฝ้าระวังเรื่องเด็กจมน้ำและอุบัติเหตุทางถนน ที่จะมาพร้อมกับการเปิดเรียนและการเดินทางของประชาชนที่เพิ่มขึ้นในปีนี้ด้วย สำหรับโรคโควิด -19 ในปี 2565 นี้ ถ้าไม่มีสายพันธุ์อื่นเพิ่มเติมคาดว่าครึ่งปีหลังจำนวนผู้ติดเชื้อน่าจะลดลงอย่างมีนัยยะสำคัญ